Teoreetilise Bioloogia Kevadkool
Teoreetilise Bioloogia Kevadkool on Eesti bioloogiateoreetikute aastakonverents. See on toimunud alates 1975. aastast igal aastal maikuus. Alates 1978. aastast on kevadkoolide peamiseks korraldajaks olnud Eesti Looduseuurijate Seltsi teoreetilise bioloogia sektsioon, tihti koos mõne teise loodusteadusliku organisatsiooniga (Zooloogia ja Botaanika Instituut, Jakob von Uexkülli Keskus vm). Kevadkoolide materjalid on trükitud väljaandes Schola Biotheoretica.